เรื่องร้องเรียน: สวัสดีค่ะ อยากขอแจ้งเพื่อนบ้านจุดเตาถ่านทำขนมเช้า-เย็น กลิ่นควันเหม็นมากค่ะ มีการใช้เศษไม้จากวัสดุพวกเฟอร์นิเจอร์ที่ทาแลกเกอร์ เพราะหาตามท้องถิ่นตามบ้านที่มีการรื้อถอน ทำทุกวัน ส่งกลิ่นเห็นตั้งแต่ 6 โมงเช้า และจุดอีกรอบก็ประมาณ 6 โมงเย็น กลิ่นเข้าที่บ้านตลอดค่ะ   เข้าใจว่าเขาทำมาหากิน แต่ก็ส่งกลิ่นรบกวนเพื่อนบ้านจริงๆ มีคนเคยเตือนก็เพิกเฉย  อยากรบกวนหาแนวทางให้ทีค่า ว่าจะทำอย่างไรไม่เดือดร้อนเพื่อนบ้านได้บ้างค่ะ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล สำนักงานเขตพระโขนง ตรวจสอบเรื่องร้องเรียนเมื่อวันที่ 29 พฤศจิกายน 2565 ขณะตรวจสอบพบเป็นตึกแถว อาคานพักอาศัย และพบเตาตั้งอยู่บริเวณหน้าบ้านสอบถามผู้พักอาศัยแจ้งว่า จะจุดเตาวันละ 2 ครั้ง ช่วงเช้าและเย็น ผู้ถูกร้องเรียนได้รับแจ้งจากเพื่อนบ้านถึงความเดือดร้อนรำคาญดังกล่าวแล้ว และเจ้าหน้าที่จึงแนะนำให้หามาตรการแก้ไข เหตุเดือดร้อนรำคาญ จึงจะเปลี่ยนเชื้อเพลิงเป็นถ่านไม้ เพื่อลดการเกิดควันจากการจุดเตาและลดความเดือดร้อนรำคาญแก่ประชาชนผู้พักอาศัยใก้ลเคียง
ความเห็นของผู้แจ้ง: บ้านดังกล่าวหลังถูกตัดเตือนก็เกรี้ยวกราดใส่เพื่อนบ้านรอบข้าง และตอนเย็นวันที่ถูกตักเตือนก็จุดเผาไฟอย่างเคย   ยังไงฝากมาดูแลต่อเนื่องทีนะคะ ขอบคุณค่ะ
พื้นที่: แขวงบางจาก เขตพระโขนง กรุงเทพมหานคร